วิทยาการหุ่นยนต์
ประวัติศาสตร์วิทยาการหุ่นยนต์

ในปี ค.ศ.2482 นายนอร์เบิร์ต วีเนอร์ (Norbert Wiener) นักคณิตศาสตร์ชาวอเมริกัน ได้บัญญัติหลักการของไซเบอร์เนติกส์ (Cybernatics) อันเป็นพื้นฐานของสาขาวิชาวิทยาการหุ่นยนต์ในเวลาต่อมา
หุ่นยนต์ระบบอัตโนมัติเพิ่งจะมีปรากฏในช่วงหลังของคริสต์ศตวรรษที่ 20 หุ่นยนต์ดิจิทัลตัวแรกที่สามารถโปรแกรมได้ด้วยระบบคอมพิวเตอร์มีชื่อว่า “Unimate” ติดตั้งในปี ค.ศ.1961 (พ.ศ. 2504) เพื่อใช้ยกแท่งเหล็กร้อนมาวางทับกันเป็นกอง จากเครื่องฉีดอะลูมิเนียม (Die Casting Machine) ในปัจจุบันมีการใช้หุ่นยนต์เพื่อการพาณิชย์และอุตสาหการอย่างแพร่หลายเพื่อการทำงานที่มีประสิทธิภาพ รวดเร็วกว่า มีคุณภาพมากกว่า และราคาถูกกว่าแรงงานมนุษย์ หุ่นยนต์ถูกใช้ในการทำงานที่สกปรก, อันตราย, หรือไม่สามารถทำให้ประสบผลสำเร็จได้โดยมนุษย์ หุ่นยนต์มีการออกแบบอย่างแพร่หลายสำหรับการผลิตสินค้าในโรงงานอุตสาหกรรม, การประกอบชิ้นส่วนยานยนต์, การบรรจุภัณฑ์, การทำอุตสาหกรรมเหมืองแร่, การขนส่ง, การสำรวจอวกาศและพื้นผิวโลก, การผ่าตัด, การสงคราม, การวิจัยในห้องปฏิบัติการ, การรักษาความปลอดภัย และการแปรรูปสินค้าจำนวนมาก (Mass Production) เพื่อจำหน่ายสำหรับผู้บริโภคในเชิงพาณิชย์
| 0 | 1 | 2 | 3 |
| --- | --- | --- | --- |
| ปี  ค.ศ. | เหตุการณ์ | ชื่อหุ่นยนต์ | ผู้ประดิษฐ์ |
| 300 ปีก่อนคริสตกาล | เอกสารลายลักษณ์อักษรแรกที่กล่าวถึงวิทยาการหุ่นยนต์ปรากฏในคัมภีร์ลัทธิเต๋าภาษาจีนชื่อ เลี่ยจื่อ (Lie Zi) ในการพบกันระหว่างอุปราชมู่แห่งแคว้นโจว(Mu  of Zhou) และวิศวกรเครื่องกลชื่อว่า หยานซี (Yan  Shi) ในเอกสารได้มีการบันทึกว่าหยานซีได้แสดงสิ่งประดิษฐ์รูปร่างคล้ายมนุษย์ให้แก่อุปราชได้ชม |  | หยานซี  (ภาษาจีน: 偃师, ภาษาอังกฤษ:  Yan Shi) |
| 400 ปีก่อนคริสตกาล | มีการประดิษฐ์นกไม้ที่ขับเคลื่อนด้วยไอน้ำ  ซึ่งมีความสามารถในการบิน | พิราบบิน | อาร์คีตัสแห่งทาเรนตุม (Archytas of Tarentum) |
| คริสต์ศตวรรษที่ 1 | แฮรอนแห่งอเล็กซานเดรีย (Heron of Alexandria) ได้บรรยายถึงเครื่องยนต์มากกว่า  100 ชนิด อาทิ เครื่องพ่นไฟ, เครื่องหยอดเหรียญ, เครื่องดนตรีจากแรงลม และเครื่องจักรไอน้ำ ในหนังสือชื่อ “Pneumatica and Automata” |  | Ctesibius, Philo of Byzantium,  Heron of Alexandria, และอื่น ๆ |
| 1206 | อัลจาซารี (Al-Jazari) วิศวกรมุสลิม ได้ประดิษฐ์หุ่นยนต์วงดนตรีมนุษย์ที่สามารถโปรแกรมได้  ขับเคลื่อนด้วยการไหลของน้ำ | วงดนตรีมนุษย์กล, ที่ล้างมือกล, หุ่นยนต์นกยูงที่เคลื่อนที่เองได้ | Al-Jazari |
| 1495 | การออกแบบหุ่นยนต์มนุษย์ | อัศวินจักรกล | Leonardo da Vinci |
| 1738 | เป็ดกล ที่สามารถกิน, กระพือปีก และขับถ่าย | Digesting Duck | Jacques de Vaucanson |
| 1898 | นิโคลา เทสล่า (Nikola Tesla) นำเสนอเรือบังคับลำแรกที่ใช้สัญญาณวิทยุในการบังคับ | Teleautomaton | Nikola Tesla |
| 1921 | มีการเผยแพร่ตัวละครมนุษย์กลพวกแรกสู่สาธารณะ  มีชื่อว่า โรบอท ในบทละครชื่อ R.U.R. | Rossum's Universal  Robots | Karel Čapek |
| ทศวรรษที่ 1930s | การจัดแสดงหุ่นยนต์มนุษย์ (Humanoid Robot) ในปี ค.ศ.1939 และ  1940 | Elektro | Westinghouse Electric  Corporation |
| 1946 | คอมพิวเตอร์ดิจิทัลเครื่องแรก | Whirlwind | Multiple people |
| 1948 | หุ่นยนต์ที่แสดงพฤติกรรมแบบง่าย ๆ ของสิ่งมีชีวิต | Elsie and Elmer | William Grey Walter |
| 1956 | หุ่นยนต์เชิงพาณิชย์ตัวแรก จากบริษัท Unimation ก่อตั้งโดย George  Devol และ Joseph Engelberger จดสิทธิบัตรในชื่อของ  George Devol | Unimate | George Devol |
| 1961 | หุ่นยนต์ตัวแรกที่ประดิษฐ์เพื่อใช้ในโรงงานอุตสาหกรรม | Unimate | George Devol |
| 1967 | หุ่นยนต์มนุษย์อัจฉริยะ (Android) ตัวแรก สามารถเดินได้  จับสิ่งของได้ด้วยมือ ใช้เซนเซอร์ตรวจจับสิ่งของ สามารถวัดระยะห่างและทิศทางได้ด้วย  External Receptor, ตาเทียม และหูเทียม สามารถสนทนากับมนุษย์ในภาษาญี่ปุ่นได้ด้วยปากจำลอง | WABOT-1 | มหาวิทยาลัยวาเซดะ |
| 1971 | หุ่นยนต์โซเวียตตัวแรกลงจอดบนพื้นผิวดาวอังคาร แต่เสียการควบคุมหลังจอดลงพื้นผิวได้ไม่ถึง 10 วินาที | Mars 3 | สหภาพโซเวียต |
| 1973 | หุ่นยนต์อุตสาหกรรมตัวแรกที่มีแกน 6  แกนที่ขับเคลื่อนด้วยไฟฟ้า | Famulus | KUKA Robot  Group |
| 1974 | หุ่นยนต์ตัวแรกของโลกที่สามารถควบคุมได้ด้วยคอมพิวเตอร์ขนาดเล็ก  (Microcomputer) ดีไซน์การออกแบบหุ่นยนต์ได้รับการจดสิทธิบัตรในปี  ค.ศ.1972 | IRB 6 | ABB Robot  Group |
| 1975 | หุ่นยนต์แขนกลที่สามารถโปรแกรมได้หลากหลายในการใช้งาน โดยบริษัท Unimation | PUMA | Victor Scheinman |
| 1976 | หุ่นยนต์ตัวแรกบนดาวอังคาร (สัญชาติอเมริกัน) | Viking I | NASA |
| 1978 | ภาษาโปรแกรมสำหรับหุ่นยนต์ภาษาแรกที่ทำให้หุ่นยนต์สามารถตรวจจับตำแหน่ง, รูปร่าง และเสียง | Freddy I และ II, ภาษาโปรแกรมหุ่นยนต์  RAPT | Patricia Ambler และ Robin Popplestone |
| 1982 | The complete robot ชุดหนังสือนิยายไซไฟของ ไอแซค อซิมอฟ (Isaac Asimov) ได้การเพิ่มกฏของหุ่นยนต์ข้อที่ 0 ลงไปในกฎ 3 ข้อของหุ่นยนต์  เพิ่มทำให้กฎของหุ่นยนต์มีความซับซ้อนและมีความถูกต้องทางจริยธรรมที่สูงขั้น | Robbie, SPD-13 (Speedy), QT1 (Cutie), DV-5 (Dave), RB-34 (Herbie), NS-2 (Nestor), NDR (Andrew), Daneel Olivaw | ไอแซค อาซิมอฟ |
| 2011 | หุ่นยนต์ที่เดินสองขา และมีปฏิกิริยากับผู้คนได้ | Asimo | ฮอนด้า |
| 2014 | หุ่นยนต์ฮิวแมนนอยด์ที่จดจำใบหน้า จดจำคำพูด และ แสดงอารมณ์ความรู้สึกได้ | Sophia | Hanson Robotics Co. Ltd |